《题韩蕲王湖上策蹇图》
清代·沈绍姬

南渡何人主庙谟，清凉居士老西湖。两朝和议分棋墅，百战雄西付酒垆。

策蹇山前逢故吏，参禅花底坐浮屠。只今犹恨丹青手，不画麒麟阁上图。

作者简介：字香岩，浙江钱塘人。○香岩羁迹淮右，垂老不归，浙中诗坛，亦罕数其人者。偶于清江于氏，得手钞一册，亟采入之。其生平出处，未遑详悉。